b"\n_START_ARTICLE_\nClar\xc3\xa0 (Torredembarra)\n_START_PARAGRAPH_\nClar\xc3\xa0 \xc3\xa9s el barri m\xc3\xa9s antic de Torredembarra (Tarragon\xc3\xa8s), on va n\xc3\xa9ixer aquesta poblaci\xc3\xb3. Es troba a la zona nord-est d'aquest municipi. La festa major \xc3\xa9s al gener, per Sant Sebasti\xc3\xa0 m\xc3\xa0rtir. A Clar\xc3\xa0 s'hi han conservat les poques restes del castell de Clar\xc3\xa0, una torre amb una volta que permet l\xe2\x80\x99acc\xc3\xa9s a un recinte i les restes d\xe2\x80\x99un matac\xc3\xa0, estan integrades amb l\xe2\x80\x99edificaci\xc3\xb3 coneguda com el casal de Cal Xeco. A la vora hi ha l\xe2\x80\x99esgl\xc3\xa9sia parroquial de Sant Joan de Clar\xc3\xa0, documentada des del segle XIII, reformada i/o modificada durant els segles XIV, XVI i XVII i finalment, al segle XIX."